02019R2122 — DA — 20.12.2021 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS DELEGEREDE FORORDNING (EU) 2019/2122 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår visse kategorier af dyr og varer, der er undtaget fra offentlig kontrol ved grænsekontrolsteder, særlig kontrol af passagerers personlige bagage og af små sendinger af varer til fysiske personer, som ikke er bestemt til at blive markedsført, og om ændring af Kommissionens forordning (EU) nr. 142/2011 (EØS-relevant tekst) (EUT L 321 af 12.12.2019, s. 45)

Ændret ved:





Berigtiget ved:









▼B

KOMMISSIONENS DELEGEREDE FORORDNING (EU) 2019/2122

af 10. oktober 2019

om supplerende regler til Europa-Parlamentets og Rådets forordning (EU) 2017/625 for så vidt angår visse kategorier af dyr og varer, der er undtaget fra offentlig kontrol ved grænsekontrolsteder, særlig kontrol af passagerers personlige bagage og af små sendinger af varer til fysiske personer, som ikke er bestemt til at blive markedsført, og om ændring af Kommissionens forordning (EU) nr. 142/2011

(EØS-relevant tekst)







Artikel 1

Genstand

Ved denne forordning fastsættes der regler for, i hvilke tilfælde og på hvilke betingelser visse kategorier af dyr og varer kan undtages fra offentlig kontrol på grænsekontrolsteder, og i hvilke tilfælde og på hvilke betingelser specifikke kontrolopgaver kan gennemføres af toldmyndigheder eller andre offentlige myndigheder, i det omfang disse opgaver ikke allerede falder ind under disse myndigheders ansvar, vedrørende passagerers personlige bagage.

Artikel 2

Definitioner

I denne forordning forstås ved:

1) »prøver til forskning og diagnosticering«: prøver til forskning og diagnosticering som defineret i nr. 38) i bilag I til forordning (EU) nr. 142/2011

2) »IMSOC«: informationsstyringssystemet vedrørende offentlig kontrol, jf. artikel 131 i forordning (EU) 2017/625

3) »ferske fiskevarer«: ferske fiskevarer som defineret i punkt 3.5 i bilag I til Europa-Parlamentets og Rådets forordning (EF) nr. 853/2004 ( 1 )

4) »tilberedte fiskevarer«: tilberedte fiskevarer som defineret i punkt 3.6 i bilag I til forordning (EF) nr. 853/2004

5) »forarbejdede fiskevarer«: forarbejdede fiskevarer som defineret i punkt 7.4 i bilag I til forordning (EF) nr. 853/2004

6) »selskabsdyr«: selskabsdyr som defineret i artikel 4, nr. 11), i Europa-Parlamentets og Rådets forordning (EU) 2016/429 ( 2 )

7) »ikke-kommerciel flytning«: ikke-kommerciel flytning som defineret i artikel 4, nr. 14), i forordning (EU) 2016/429

8) »foder til selskabsdyr«: foder til selskabsdyr som defineret i nr. 19) i bilag I til forordning (EU) nr. 142/2011.

Artikel 3

Dyr bestemt til videnskabelige formål

1. Hvirvelløse dyr bestemt til videnskabelige formål, såsom forsknings- eller uddannelsesaktiviteter eller forskning relateret til produktudviklingsaktiviteter, undtages fra anden offentlig kontrol på grænsekontrolsteder end den kontrol, der foretages i overensstemmelse med artikel 15, stk. 2, i forordning (EU) nr. 1143/2014, forudsat at: a) de opfylder de dyresundhedsmæssige krav, der er fastsat i de regler, der er omhandlet i artikel 1, stk. 2, litra d), i forordning (EU) 2017/625 ▼M1 b) deres indførsel til Unionen er godkendt på forhånd til det pågældende formål af den kompetente myndighed i bestemmelsesmedlemsstaten ( 3 ) ▼B c) de og produkter afledt heraf, med undtagelse af de mængder, der er anvendt til videnskabelige formål, bortskaffes eller videresendes til oprindelsestredjelandet, når aktiviteterne i forbindelse med de videnskabelige formål er gennemført.

2. Stk. 1 finder ikke anvendelse på honningbier ( Apis mellifera ), humlebier ( Bombus spp.), bløddyr, der tilhører rækken Mollusca , og krebsdyr, der tilhører underrækken Crustacea .

▼M1

Artikel 4

Prøver til forskning og diagnosticering og prøver af animalske produkter og sammensatte produkter til produktanalyse og kvalitetstestning, herunder organoleptisk analyse

▼B

1. Den kompetente myndighed kan undtage prøver til forskning og diagnosticering fra offentlig kontrol på grænsekontrolsteder, forudsat at: a) den kompetente myndighed i bestemmelsesmedlemsstaten i overensstemmelse med artikel 27, stk. 1, i forordning (EU) nr. 142/2011 til brugeren af prøverne på forhånd har givet en tilladelse til, at de indføres til Unionen, og denne tilladelse er registreret i et officielt dokument udstedt af den pågældende myndighed b) de ledsages af det officielle dokument, der er omhandlet i litra a), eller af en kopi heraf, indtil de når frem til den bruger, der er omhandlet i litra a), eller i det tilfælde, der er omhandlet i litra c), indgangsgrænsekontrolstedet c) operatøren fremviser prøverne på et grænsekontrolsted, hvis indførslen til Unionen finder sted via en anden medlemsstat end bestemmelsesmedlemsstaten.

2. I det tilfælde, der er omhandlet i stk. 1, litra c), underretter den kompetente myndighed på grænsekontrolstedet via IMSOC den kompetente myndighed i bestemmelsesmedlemsstaten om indførslen af prøverne.

▼M1

3. Den kompetente myndighed i bestemmelsesmedlemsstaten kan undtage prøver af animalske produkter og sammensatte produkter til produktanalyse og kvalitetstestning, herunder organoleptisk analyse, fra offentlig kontrol på grænsekontrolsteder, forudsat at: a) den kompetente myndighed forud for prøvernes indførsel til Unionen har givet den operatør, der er ansvarlig for analyse eller testning af prøverne, en tilladelse til deres indførsel til Unionen i overensstemmelse med stk. 4, og denne tilladelse er registreret i et officielt dokument udstedt af denne myndighed b) prøverne ledsages af det officielle dokument, der er omhandlet i litra a), eller af en kopi heraf, det certifikat eller den erklæring, der er omhandlet i stk. 4, litra b), eller, hvis det er relevant, ethvert dokument, der er påkrævet i henhold til nationale regler som omhandlet i stk. 4, litra c), indtil prøverne når frem til den operatør, der er ansvarlig for analysen eller testningen af prøverne.

Hvis de prøver, der er omhandlet i første afsnit, indføres til Unionen via en anden medlemsstat end bestemmelsesmedlemsstaten, fremviser operatøren disse prøver på et grænsekontrolsted.

4. Den kompetente myndighed i bestemmelsesmedlemsstaten angiver i tilladelsen til indførsel til Unionen af prøver af animalske produkter og sammensatte produkter til produktanalyse og kvalitetstestning, herunder organoleptisk analyse, følgende: a) prøverne kommer fra tredjelande eller regioner i tredjelande, der er opført i Kommissionens gennemførelsesforordning (EU) 2021/404 ( 4 ) b) prøverne ledsages af det relevante certifikat eller den relevante erklæring, der er udfærdiget i overensstemmelse med modellerne i Kommissionens gennemførelsesforordning (EU) 2020/2235 ( 5 ) I at prøverne, afhængigt af varen, er i overensstemmelse med følgende: i) relevante krav, der er fastsat i Kommissionens delegerede forordning (EU) 2020/692 ( 6 ), eller ii) nationale regler i overensstemmelse med artikel 230, stk. 2, artikel 234, stk. 3, og artikel 238, stk. 4, i forordning (EU) 2016/429, hvor det er relevant d) de folkesundhedsmæssige krav vedrørende: — indførsel til bestemmelsesmedlemsstaten, hvilket kan omfatte krav til mærkning og emballering af prøverne, og — operatørens analyse eller testning af prøverne e) den operatør, der er ansvarlig for analysen eller testningen af prøverne, herunder en henvisning til adressen på lokalerne hos den operatør, som prøverne er bestemt til f) den kompetente myndighed, der er ansvarlig for den offentlige kontrol i lokalerne hos den operatør, som prøverne er bestemt til, og g) forpligtelsen for den operatør, der er ansvarlig for analysen eller testningen, til ikke at blande prøverne med fødevarer bestemt til markedsføring, til at føre fortegnelser over anvendelsen af prøverne og til at bortskaffe prøverne efter produktanalysen eller kvalitetstestningen i overensstemmelse med Europa-Parlamentets og Rådets forordning (EF) nr. 1069/2009 ( 7 ).

5. Den kompetente myndighed i bestemmelsesmedlemsstaten angiver i de tilladelser, der er omhandlet i stk. 1, litra a), og stk. 3, første afsnit, litra a), det maksimale antal prøver, der er undtaget fra offentlig kontrol på grænsekontrolsteder.

▼B

Artikel 5

Planter, planteprodukter og andre objekter, der er bestemt til videnskabelige formål

1. Planter, planteprodukter og andre objekter undtages fra anden identitetskontrol og fysisk kontrol på grænsekontrolsteder end den kontrol, der foretages i henhold til artikel 15, stk. 2, i forordning (EU) nr. 1143/2014, forudsat at de er bestemt til videnskabelige formål i overensstemmelse med artikel 48, stk. 1, i forordning (EU) 2016/2031.

2. Den kompetente myndighed på grænsekontrolstedet for sendingens første ankomst foretager dokumentkontrol af den tilladelse, der er omhandlet i artikel 48, stk. 1, i forordning (EU) 2016/2031. Hvis der konstateres manglende overholdelse eller der er mistanke herom, kan den kompetente myndighed på grænsekontrolstedet for første ankomst foretage identitetskontrol og fysisk kontrol af sendingen eller anmode om, at sådan kontrol foretages af den ansvarlige for den karantænestation eller indeslutningsfacilitet, der er udpeget af den kompetente myndighed.

3. Hvis den kompetente myndighed på grænsekontrolstedet for sendingens første ankomst anmoder om, at den person, der er ansvarlig for den karantænestation eller indeslutningsfacilitet, der er udpeget af den kompetente myndighed, skal foretage identitetskontrol og fysisk kontrol, underretter den kompetente myndighed på grænsekontrolstedet for sendingens første ankomst via IMSOC den kompetente myndighed på karantænestationen eller indeslutningsfaciliteten om resultaterne af dokumentkontrollen og om sendingens efterfølgende afgang til karantænestationen eller inddæmningsfaciliteten. Den kompetente myndighed på karantænestationen eller indeslutningsfaciliteten underretter via IMSOC den kompetente myndighed på grænsekontrolstedet for sendingens første ankomst om sendingens ankomst til karantænestationen eller indeslutningsfaciliteten. Den kompetente myndighed på karantænestationen eller indeslutningsfaciliteten foretager identitetskontrol og fysisk kontrol.

Artikel 6

Animalske produkter og sammensatte produkter om bord på transportmidler i international fart, som ikke aflæsses, og som er bestemt til forplejning af besætning og passagerer

1. Animalske produkter og sammensatte produkter undtages fra offentlig kontrol på grænsekontrolsteder, forudsat at: a) de er bestemt til forplejning af besætning og passagerer om bord på transportmidler i international fart, og b) de ikke aflæsses på Unionens område.

2. Direkte overførsel af varer, der er omhandlet i stk. 1, og som aflæsses i en havn fra ét transportmiddel i international fart til et andet transportmiddel i international fart, undtages fra offentlig kontrol på grænsekontrolsteder, forudsat at: a) det sker i overensstemmelse med accept fra den kompetente myndighed på grænsekontrolstedet, og b) det sker under toldtilsyn.

3. Den operatør, der er ansvarlig for de i stk. 1 omhandlede varer, anmoder om den i stk. 2, litra a), omhandlede accept forud for overførslen af de pågældende varer fra ét transportmiddel i internationalt fart til et andet transportmiddel i international fart.

Artikel 7

Varer, som indgår i passagerers personlige bagage og er bestemt til eget forbrug eller anvendelse

Animalske produkter, sammensatte produkter, produkter afledt af animalske biprodukter, planter, planteprodukter og andre objekter, som indgår i passagerers personlige bagage, og som er bestemt til eget forbrug eller anvendelse, undtages fra offentlig kontrol på grænsekontrolsteder, forudsat at de tilhører mindst en af følgende kategorier:

▼M1

a) varer, der er opført i bilag I, del 1, forudsat at mængden i hver kategori ikke overstiger en vægtgrænse på 2 kg

▼B

b) rensede ferske fiskevarer eller tilberedte fiskevarer eller forarbejdede fiskevarer, forudsat at deres samlede mængde ikke overstiger en vægtgrænse på 20 kg eller vægten af én fisk, hvis denne vejer mere end 20 kg

c) andre varer end de i litra a) og b) nævnte og andre varer end dem, der er omhandlet i bilag I, del 2, forudsat at den samlede mængde ikke overstiger en vægtgrænse på 2 kg

d) planter, bortset fra planter til plantning, planteprodukter og andre objekter

▼C1

e) varer, bortset fra planter til plantning, der kommer fra Andorra, Island, Liechtenstein, Norge, San Marino eller Schweiz

▼B

f) fiskevarer, der kommer fra Færøerne eller Grønland

g) varer, bortset fra planter til plantning og bortset fra fiskevarer, der kommer fra Færøerne eller Grønland, forudsat at den samlede mængde ikke overstiger en vægtgrænse på 10 kg.

Artikel 8

Oplysninger om varer, som indgår i passagerers personlige bagage og er bestemt til eget forbrug eller anvendelse

1. På alle EU-indgangssteder viser den kompetente myndighed oplysninger ved hjælp af en af de plakater, der er fastsat i bilag II, på mindst ét af de officielle sprog i den medlemsstat, hvor varerne føres ind i Unionen, idet plakaterne anbringes på steder, der er let synlige for passagerer, der ankommer fra tredjelande.

2. Den kompetente myndighed kan supplere oplysningerne omhandlet i stk. 1 med yderligere oplysninger, herunder: a) de oplysninger, der er angivet i bilag III b) oplysninger, der er afpasset efter de lokale forhold.

3. Operatører af international personbefordring, herunder lufthavne, havne- og jernbaneoperatører og rejsebureauer, skal: a) gøre deres kunder opmærksom på reglerne i artikel 7 og i nærværende artikel, navnlig ved at give dem de oplysninger, der er angivet i bilag II og III b) acceptere, at den kompetente myndighed viser de oplysninger, der er omhandlet i stk. 1 og 2, på steder i deres lokaliteter, som er let synlige for passagerer, der ankommer fra tredjelande.

Artikel 9

Særlig offentlig kontrol af varer, som indgår i passagerers personlige bagage

1. For varer, som indgår i passagerers personlige bagage, tilrettelægger de kompetente myndigheder, toldmyndighederne eller andre ansvarlige offentlige myndigheder i samarbejde med havne-, lufthavns- og jernbaneoperatører og operatører med ansvar for andre indgangssteder foranstaltninger vedrørende særlig offentlig kontrol på EU-indgangssteder. Denne særlige offentlige kontrol skal være risikobaseret og effektiv.

2. Kontrol som omhandlet i denne artikels stk. 1 skal: a) navnlig have sigte på at påvise forekomst af varer som omhandlet i artikel 7 b) have sigte på at verificere, at betingelserne i artikel 7 er opfyldt, og c) foretages med egnede midler, som kan omfatte brug af scanningsudstyr eller specialtrænede hunde, til at screene store mængder af varer.

3. De kompetente myndigheder, toldmyndighederne eller andre ansvarlige offentlige myndigheder, der foretager særlig offentlig kontrol, skal: a) have sigte på at identificere varer, som ikke er i overensstemmelse med reglerne i artikel 7 b) sikre, at de identificerede varer, der ikke opfylder kravene, beslaglægges og destrueres/tilintetgøres i overensstemmelse med national lovgivning og, hvis det er relevant, i overensstemmelse med artikel 197-199 i Europa-Parlamentets og Rådets forordning (EU) nr. 952/2013 ( 8 ) c) mindst en gang om året og inden den 1. oktober gennemgå deres anvendte mekanismer og foranstaltninger, fastlægge graden af den opnåede overholdelse og ud fra en risikobaseret tilgang tilpasse disse mekanismer og foranstaltninger, hvis det er nødvendigt for at nå målene i stk. 2, litra a) og b).

4. Den gennemgang, der er omhandlet i stk. 3, litra c), skal sikre, at risici for folkesundheden, dyresundheden og plantesundheden minimeres.

Ved gennemgangen skal der tages hensyn til:

a) data indsamlet om det omtrentlige antal sendinger, som er i strid med reglerne i artikel 7

b) antallet af foretagne særlige offentlige kontroller

c) den samlede mængde beslaglagte og destruerede/tilintetgjorte sendinger, som blev fundet i passagerers personlige bagage, og som ikke overholdt artikel 7, og

d) andre relevante oplysninger.

Artikel 10

Små sendinger af varer til fysiske personer, som ikke er bestemt til at blive markedsført

1. Små sendinger af animalske produkter, sammensatte produkter, produkter afledt af animalske biprodukter, planter, planteprodukter og andre objekter, der sendes til fysiske personer, og som ikke er bestemt til at blive markedsført, undtages fra offentlig kontrol på grænsekontrolsteder, forudsat at de tilhører mindst en af de kategorier, der er anført i artikel 7.

2. Medlemsstaterne foretager særlig offentlig kontrol af disse varer i overensstemmelse med artikel 9.

3. Posttjenester skal gøre deres kunder opmærksom på reglerne i stk. 1, navnlig ved at give dem de oplysninger, der er angivet i bilag III.

Artikel 11

Selskabsdyr

Følgende selskabsdyr, der føres ind i Unionen under en ikke-kommerciel flytning, undtages fra anden offentlig kontrol på grænsekontrolsteder end offentlig kontrol, der foretages i overensstemmelse med artikel 15, stk. 2, i forordning (EU) nr. 1143/2014, og end offentlig kontrol, der foretages for at verificere overholdelsen af artikel 57, stk. 1, i forordning (EF) nr. 865/2006:

a) dyr af arter, der er opført i del A i bilag I til forordning (EU) nr. 576/2013, og som: i) opfylder betingelserne i artikel 5, stk. 1, eller artikel 5, stk. 2, i forordning (EU) nr. 576/2013 og flyttes fra et område eller et tredjeland, der er opført i del 1 i bilag II til gennemførelsesforordning (EU) nr. 577/2013, forudsat at de underkastes dokumentkontrol og identitetskontrol i overensstemmelse med artikel 33 og, hvor det er relevant, standardstikprøvekontroller i overensstemmelse med artikel 5, stk. 3, i forordning (EU) nr. 576/2013, eller ▼M1 ii) opfylder betingelserne i artikel 5, stk. 1, eller artikel 5, stk. 2, i forordning (EU) nr. 576/2013 og flyttes fra et andet område eller tredjeland end dem, der er opført i del 1 i bilag II til gennemførelsesforordning (EU) nr. 577/2013, forudsat at de underkastes dokumentkontrol og identitetskontrol i overensstemmelse med artikel 34 i forordning (EU) nr. 576/2013 og, hvor det er relevant, standardstikprøvekontroller i overensstemmelse med artikel 5, stk. 3, i nævnte forordning, eller ▼B iii) opfylder betingelserne i artikel 10, stk. 3, i forordning (EU) nr. 576/2013, forudsat at de underkastes kontrol i overensstemmelse med den tilladelse, der er omhandlet i artikel 10, stk. 3, litra a), i nævnte forordning, og med kravene i artikel 10, stk. 3, litra b), i nævnte forordning, eller iv) opfylder betingelserne i artikel 32 i forordning (EU) nr. 576/2013, forudsat at de underkastes kontrol i overensstemmelse med den tilladelse, der er omhandlet i artikel 32, stk. 1, litra a), i nævnte forordning

b) fugle, der er opført i del B i bilag I til forordning (EU) nr. 576/2013, forudsat at: i) flytningen af dem er blevet godkendt af medlemsstaterne i overensstemmelse med artikel 1, stk. 1, i beslutning 2007/25/EF, og ii) de underkastes veterinærkontrol i overensstemmelse med artikel 2 i beslutning 2007/25/EF

c) fugle, der er opført i del B i bilag I til forordning (EU) nr. 576/2013, og som flyttes til Unionen fra Andorra, Færøerne, Grønland, Island, Liechtenstein, Monaco, Norge, San Marino, Schweiz og Vatikanstaten

d) dyr af andre arter end fugle, der er opført i del B i bilag I til forordning (EU) nr. 576/2013.

Artikel 12

Oplysninger om selskabsdyr

1. På alle EU-indgangssteder viser den kompetente myndighed oplysninger på den plakat, der er fastsat i bilag IV, på mindst ét af de officielle sprog i den medlemsstat, hvor varerne føres ind i Unionen, med iøjnefaldende opslag, der er sat op på steder, som er let synlige for passagerer, der ankommer fra tredjelande.

2. Operatører af international personbefordring, herunder lufthavne, havne- og jernbaneoperatører, skal acceptere, at den kompetente myndighed viser de oplysninger, der er omhandlet i stk. 1, på steder i deres lokaliteter, som er let synlige for passagerer, der ankommer fra tredjelande.

Artikel 13

Ophævelse af forordning (EF) nr. 206/2009

1. Forordning (EF) nr. 206/2009 ophæves med virkning fra den 14. december 2019.

2. Henvisninger til den ophævede retsakt gælder som henvisninger til nærværende forordning og læses efter sammenligningstabellen i bilag V.

Artikel 14

Ændring af forordning (EU) nr. 142/2011

Artikel 27, stk. 2, i forordning (EU) nr. 142/2011 udgår.

Artikel 15

Ikrafttræden og anvendelsesdato

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 14. december 2019.

Denne forordning er bindende i alle enkeltheder og gælder umiddelbart i hver medlemsstat.









BILAG I

DEL 1

Liste over varer omhandlet i artikel 7, litra a)

1. Modermælkserstatning i pulverform, babymad og specialfødevarer, der er påkrævet af medicinske årsager, på betingelse af:

i) at produkterne ikke skal opbevares på køl, før de er åbnet

ii) at de er færdigpakkede mærkevarebeskyttede produkter beregnet til direkte salg til den endelige forbruger, og

iii) at emballagen er ubrudt, medmindre produktet er i brug.

2. Foder til selskabsdyr, der er påkrævet af sundhedsmæssige årsager, på betingelse af:

i) at produkterne er beregnet til det selskabsdyr, der ledsager passageren

ii) at produkterne er holdbare

iii) at de er færdigpakkede mærkevarebeskyttede produkter beregnet til direkte salg til den endelige forbruger, og

iv) at emballagen er ubrudt, medmindre produktet er i brug.

DEL 2

Liste over varer, der ikke er undtaget fra offentlig kontrol på grænsekontrolsteder i henhold til artikel 7, litra c)







Kode i den kombinerede nomenklatur (1) Beskrivelse Afgrænsning og forklaring ex kapitel 2 (0201-0210) Kød og spiselige slagtebiprodukter Alle, undtagen frølår (KN-kode 0208 90 70 ) 0401-0406 Mejeriprodukter Alle ex 0504 00 00 Tarme, blærer og maver, hele eller stykker deraf, af andre dyr end fisk, fersk, kølet, frosset, saltet, i saltlage, tørret eller røget Alle, undtagen tarme ex 0511 Animalske produkter, ikke andetsteds tariferet; døde dyr af de arter, der er nævnt i del 2, afdeling 1, kapitel 1 eller 3, i bilag I til forordning (EØF) nr. 2658/87, uegnede til menneskeføde Kun til foder til 1501 00 Fedt af svin og fjerkræ, bortset fra fedt henhørende under pos. 0209 eller 1503 Alle 1502 00 Talg af hornkvæg, får eller geder, bortset fra varer henhørende under pos. 1503 Alle 1503 00 Lardstearin, lardoil, oleostearin (pressetalg), oleomargarin og talgolie, ikke emulgeret eller blandet eller på anden måde tilberedt Alle 1506 00 00 Andre animalske fedtstoffer og olier samt fraktioner deraf, også raffinerede, men ikke kemisk modificerede Alle 1601 00 Pølser og lignende varer af kød, slagtebiprodukter eller blod; tilberedte fødevarer på basis heraf Alle 1602 Andre varer af kød, slagtebiprodukter eller blod, tilberedte eller konserverede Alle 1702 11 00 1702 19 00 Lactose og lactosesirup Alle ex1901 Maltekstrakt; tilberedte fødevarer fremstillet af mel, gryn, groft mel, stivelse eller maltekstrakt, også med indhold af kakao, såfremt dette udgør mindre end 40 vægtprocent beregnet på et fuldstændig fedtfrit grundlag, ikke andetsteds tariferet; tilberedte fødevarer fremstillet af produkter henhørende under pos. 0401 til 0404, også med indhold af kakao, såfremt dette udgør mindre end 5 vægtprocent beregnet på et fuldstændig fedtfrit grundlag, ikke andetsteds tariferet Kun tilberedte næringsmidler, der indeholder kød eller mælk eller begge dele ex 1902 Pastaprodukter, også kogte eller med fyld (af kød eller andre varer) eller på anden måde tilberedt, f.eks. spaghetti, makaroni, nudler, lasagne, gnocchi, ravioli, cannelloni; couscous, også tilberedt Kun tilberedte næringsmidler, der indeholder kød eller mælk eller begge dele ex 1905 Brød, wienerbrød, kager, kiks og andet bagværk, også tilsat kakao; kirkeoblater, oblatkapsler af den art, der anvendes til lægemidler, segloblater og lignende varer af mel eller stivelse Kun tilberedte næringsmidler, der indeholder kød eller mælk eller begge dele ex 2004 Andre grøntsager, tilberedt eller konserveret på anden måde end med eddike eller eddikesyre, frosne, undtagen varer henhørende under pos. 2006 (2) Kun tilberedte næringsmidler, der indeholder kød eller mælk eller begge dele ex 2005 Andre grøntsager, tilberedt eller konserveret på anden måde end med eddike eller eddikesyre, ikke frosne, undtagen varer henhørende under pos. 2006 Kun tilberedte næringsmidler, der indeholder kød eller mælk eller begge dele ex 2103 Saucer samt tilberedninger til fremstilling deraf; sammensatte smagspræparater; sennepsmel og tilberedt sennep Kun tilberedte næringsmidler, der indeholder kød eller mælk eller begge dele ex 2104 Suppe og bouillon samt tilberedninger til fremstilling deraf; homogeniserede sammensatte fødevarer Kun tilberedte næringsmidler, der indeholder kød eller mælk eller begge dele ex 2105 00 Konsumis, også med indhold af kakao Kun tilberedte næringsmidler, der indeholder mælk ex 2106 Tilberedte næringsmidler, ikke andetsteds tariferet Kun tilberedte næringsmidler, der indeholder kød eller mælk eller begge dele ex 2309 Tilberedninger af den art, der anvendes som dyrefoder Kun foder til selskabsdyr, tyggepinde og tyggeben og melblandinger, der indeholder kød eller mælk eller begge dele ( 1 ) Bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1). ( 2 ) Pos. 2006 omfatter: »Grøntsager, frugter, frugtskaller og andre plantedele, tilberedt med sukker (afløbne, glaserede eller kandiserede)«.

Bemærkninger:

1. Kolonne 1: Når det kun kræves, at visse produkter henhørende under en kode skal undersøges, og der ikke findes nogen specifik underopdeling af koden i varenomenklaturen, er koden markeret med »ex« (f.eks. ex19 01: kun tilberedte næringsmidler, der indeholder kød og/eller mælk eller begge dele, kræves undersøgt).

2. Kolonne 2: Vareskrivelserne svarer til dem, der er fastsat i kolonnen med beskrivelser i bilag I til forordning (EØF) nr. 2658/87.

3. Kolonne 3: I denne kolonne findes nærmere oplysninger om de pågældende produkter.

▼M1









BILAG II

Plakater omhandlet i artikel 8, stk. 1

Plakaterne findes på:

https://ec.europa.eu/food/animals/animalproducts/personal_imports_en

▼B









BILAG III

Oplysninger omhandlet i artikel 8, stk. 2, litra a)







Beskyt EU mod smitsomme dyresygdomme! Animalske produkter kan være bærere af patogener, som forårsager smitsomme sygdomme

▼M1

På grund af risikoen for, at der føres sygdomme ind i Den Europæiske Union (EU) ( 9 ), gælder der strenge regler for indførsel af visse animalske produkter til EU. Reglerne gælder ikke for flytning af animalske produkter mellem EU-landene indbyrdes eller for animalske produkter, der kommer i små mængder til eget forbrug fra Andorra, Island, Liechtenstein, Norge, San Marino eller Schweiz.

▼B

Alle animalske produkter, der ikke overholder disse regler, skal afleveres ved ankomsten til EU til officiel bortskaffelse. Hvis man ikke deklarerer sådanne produkter, kan der pålægges en bøde eller iværksættes retsforfølgelse.

▼M1

Følgende varer kan indføres til EU, så længe de overholder de betingelser og vægtgrænser, der er anført i punkt 1-5 nedenfor.

▼B







1. Små mængder kød, kødprodukter, mælk og mejeriprodukter (bortset fra modermælkserstatning i pulverform, babymad og specialfødevarer, der er påkrævet af medicinske årsager, eller foder til selskabsdyr, der er påkrævet af sundhedsmæssige årsager)

Kød, kødprodukter, mælk og mejeriprodukter til eget forbrug (bortset fra modermælkserstatning i pulverform, babymad og specialfødevarer, der er påkrævet af medicinske årsager, eller foder til selskabsdyr, der er påkrævet af sundhedsmæssige årsager) må kun medbringes eller sendes til EU, hvis produkterne kommer fra Færøerne eller Grønland, og de højst vejer 10 kg pr. person.







2. Modermælkserstatning i pulverform, babymad og specialfødevarer, der er påkrævet af medicinske årsager

Modermælkserstatning i pulverform, babymad og specialfødevarer, der er påkrævet af medicinske årsager, til eget forbrug må kun medbringes eller sendes til EU, hvis:

— produkterne kommer fra Færøerne eller Grønland, og deres samlede mængde ikke overstiger en vægtgrænse på 10 kg pr. person, og hvis: a) produktet ikke skal opbevares på køl før konsum b) produktet er et færdigpakket mærkevarebeskyttet produkt, og c) emballagen er ubrudt, medmindre produktet er i brug

— produkterne kommer fra andre lande (dvs. ikke fra Færøerne eller Grønland), og deres samlede mængde ikke overstiger en vægtgrænse på 2 kg pr. person, og hvis a) produktet ikke skal opbevares på køl før konsum b) produktet er et færdigpakket mærkevarebeskyttet produkt, og c) emballagen er ubrudt, medmindre produktet er i brug.



3. Foder til selskabsdyr, der er påkrævet af sundhedsmæssige årsager

▼M1

Foder til selskabsdyr til eget forbrug, der er påkrævet af hensyn til sundheden for det selskabsdyr, der ledsager passageren, må kun medbringes eller sendes til EU, hvis:

▼B

— produkterne kommer fra Færøerne eller Grønland, og deres samlede mængde ikke overstiger en vægtgrænse på 10 kg pr. person, og hvis: a) produktet ikke skal opbevares på køl før konsum b) produktet er et færdigpakket mærkevarebeskyttet produkt, og c) emballagen er ubrudt, medmindre produktet er i brug

— produkterne kommer fra andre lande (dvs. ikke fra Færøerne eller Grønland), og deres samlede mængde ikke overstiger en vægtgrænse på 2 kg pr. person, og hvis a) produktet ikke skal opbevares på køl før konsum b) produktet er et færdigpakket mærkevarebeskyttet produkt, og c) emballagen er ubrudt, medmindre produktet er i brug.



4. Små mængder fiskevarer til eget forbrug (konsum)

Fiskevarer til eget forbrug (herunder fersk, tørret, kogt, stegt, saltet eller røget fisk samt visse skaldyr, f.eks. rejer, hummere, døde muslinger og døde østers) må kun medbringes eller sendes til EU, hvis

— den ferske fisk er renset

— fiskevarernes samlede vægt pr. person højst er 20 kg eller vægten af én fisk, hvis denne vejer mere end 20 kg.

Disse begrænsninger gælder ikke for fiskevarer fra Færøerne eller Grønland.







5. Små mængder af andre animalske produkter til eget forbrug (konsum)

Andre animalske produkter, f.eks. honning, levende østers, levende muslinger og snegle, må kun medbringes eller sendes til EU, hvis

— produkterne kommer fra Færøerne eller Grønland, og deres samlede vægt ikke overstiger 10 kg pr. person

— produkterne kommer fra andre lande (dvs. ikke fra Færøerne eller Grønland), og deres samlede vægt ikke overstiger 2 kg pr. person.

NB: Små mængder af animalske produkter fra flere af de nævnte kategorier (punkt 1-5) kan medbringes eller sendes til EU, hvis de er i overensstemmelse med reglerne i hvert af de relevante punkter.







6. Større mængder animalske produkter

Større mængder animalske produkter må kun medbringes eller sendes til EU, hvis de opfylder kravene til kommercielle sendinger, som bl.a. omfatter:

— certifikatkrav, jf. det relevante officielle EU-veterinærcertifikat

— fremvisning af varerne med tilhørende korrekt dokumentation ved ankomsten til EU på et EU-grænsekontrolsted.



7. Produkter, der ikke er omfattet af reglerne

▼M1

Følgende produkter er undtaget fra reglerne i punkt 1-6, hvis de opfylder kravene i artikel 3, stk. 1, i Kommissionens delegerede forordning (EU) 2021/630 ( 10 ):

— sukkervarer (herunder slik), chokolade og andre tilberedte fødevarer med indhold af kakao

— pasta, nudler og couscous

— brød, kager, kiks, vafler, tvebakker og kryddere, ristet brød og lignende ristede varer

— oliven med fiskefyld

— ekstrakter, essenser og koncentrater af kaffe, te eller maté samt varer tilberedt på basis af disse produkter eller på basis af kaffe, te eller maté

— ristet cikorie og andre ristede kaffeerstatninger og ekstrakter, essenser og koncentrater heraf

— suppefonder og aromaer i pakninger til den endelige forbruger

— kosttilskud i pakninger til den endelige forbruger, som indeholder forarbejdede animalske produkter (herunder glucosamin, chondroitin eller chitosan)

— likør.

▼B









BILAG IV

Plakat omhandlet i artikel 12

Plakaten findes på:

https://ec.europa.eu/food/animals/pet-movement/poster-diseases-dont-respect-borders_en









BILAG V

Sammenligningstabel, jf. artikel 13, stk. 2







Forordning (EF) nr. 206/2009 Nærværende forordning Artikel 1, stk. 1 Artikel 1, stk. 2 Artikel 1, stk. 3 Artikel 1, stk. 4 Artikel 2, stk. 1, litra a) Artikel 2, stk. 1, litra b) Artikel 2 stk. 1, litra c) Artikel 2, stk. 1, litra d) Artikel 2, stk. 2, litra a) Artikel 2, stk. 2, litra b) Artikel 2, stk. 3 Artikel 3, stk. 1 Artikel 3, stk. 2 Artikel 3, stk. 3 Artikel 3, stk. 4, litra a) Artikel 3, stk. 4, litra b) Artikel 4 Artikel 5, stk. 1 Artikel 5, stk. 2 Artikel 5, stk. 3 Artikel 6, stk. 1, litra a) Artikel 6, stk. 1, litra b) Artikel 6, stk. 2 Artikel 6, stk. 3 Artikel 7 Artikel 8 Artikel 9 Artikel 10 Artikel 11 Bilag I, del 1 Bilag I, del 2 Bilag II, del 1 Bilag II, del 2 Bilag III Bilag IV Bilag V Bilag VI Bilag VII __ Artikel 7, litra e) og f), og artikel 10, stk. 1 __ __ __ Artikel 7, litra a), og artikel 10, stk. 1 Artikel 7, litra b), og artikel 10, stk. 1 Artikel 7, litra c), og artikel 10, stk. 1 __ Artikel 7, litra a), og artikel 10, stk. 1 Artikel 7, litra g), og artikel 10, stk. 1 Artikel 8, stk. 1 Artikel 8, stk. 1 Artikel 8, stk. 2 Artikel 8, stk. 1 __ Artikel 8, stk. 3, litra a), og artikel 10, stk. 3 Artikel 9, stk. 1, og artikel 10, stk. 2 Artikel 9, stk. 2, litra a) og b), og artikel 10, stk. 2 Artikel 9, stk. 2, litra c), og artikel 10, stk. 2 Artikel 9, stk. 3, litra a), og artikel 10, stk. 2 Artikel 9, stk. 3, litra b), og artikel 10, stk. 2 __ __ __ __ __ __ __ Bilag I, del 2 Bilag I, del 2 Bilag I, del 1, punkt 1 Bilag I, del 1, punkt 2 Bilag II Bilag III __ __ __